Document ID: 31978R1666

ΚΑΝΟΝΙΣΜΟΣ (ΕΟΚ) αριθ. 1666/78 ΤΗΣ ΕΠΙΤΡΟΠΗΣ της 14ης Ιουλίου 1978 περί δεύτερης τροποποιήσεως του κανονισμού (ΕΟΚ) αριθ. 1393/76 που καθορίζει τις λεπτομέρειες εφαρμογής τις σχετικές με την εισαγωγή προϊόντων υπαγομένων στον αμπελοοινικό τομέα, καταγωγής ορισμένων τρίτων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 2506/75 του Συμβουλίου της 29ης Σεπτεμβρίου 1975 «περί των ειδικών κανόνων οι οποίοι αφορούν την εισαγωγή προϊόντων υπαγομένων στον αμπελοοινικό τομέα καταγωγής ορισμένων τρίτων χωρών»(1), όπως τροποποιήθηκε από τον κανονισμό (ΕΟΚ) αριθ. 1166/76(2), και ιδίως το άρθρο 5, παράγραφος 1,
(1) ΕΕ αριθ. Ν 256 της 2.10.1975, σ. 2.
(2) ΕΕ αριθ. Ν 135 της 24.5.1976, σ. 41.
Εκτιμώντας:
ότι το άρθρο 4 παράγραφος 3, του κανονισμού (ΕΟΚ) αριθ. 2115/76 της Επιτροπής της 20ής Αυγούστου 1976 «περί των λεπτομερειών εφαρμογής σχετικά με την εισαγωγή οίνων, χυμών και γλευκών σταφυλής»(3), όπως τροποποιήθηκε τελευταία υπό τον κανονισμό (ΕΟΚ) αριθ. 124/78(4), προβλέπει ότι η Επιτροπή καταρτίζει τον κατάλογο των οργανισμών και των εργαστηρίων που έχουν ορισθεί από τις τρίτες χώρες για τη συμπλήρωση των εγγράφων που πρέπει να συνοδεύουν κάθε εισαγωγή οίνου και ότι ο κατάλογος αυτός πρέπει να δημοσιευθεί στο τμήμα Α της Επίσημης Εφημερίδας των Ευρωπαϊκών Κοινοτήτων
(3) ΕΕ αριθ. Ν 237 της 28.8.1976, σ. 1.
(4) ΕΕ αριθ. Ν 20 της 25.1.1978, σ. 5.
ότι το κείμενο του άρθρου 3 παράγραφος 3, του κανονισμού (ΕΟΚ) αριθ. 1393/76 της Επιτροπής της 17ης Ιουνίου 1976 «περί καθορισμού των λεπτομερειών εφαρμογής σχετικά με την εισαγωγή προϊόντων υπαγομένων στον αμπελοοινικό τομέα καταγωγής ορισμένων τρίτων χωρών»(5), όπως τροποποιήθηκε από τον κανονισμό (ΕΟΚ) αριθ. 688/78(6), δεν συμβιβάζεται πλέον με αυτές τις νέες διατάξεις ότι επομένως, θεωρείται αναγκαίο να τροποποιηθεί η εν λόγω παράγραφος 3
(5) ΕΕ αριθ. Ν 157 της 18.6.1976, σ. 20.
(6) ΕΕ αριθ. Ν 193 της 7.4.1978, σ. 14.
ότι τα μέτρα που προβλέπονται στον παρόντα κανονισμό είναι σύμφωνα μετη γνώμη της Επιτροπής Διαχειρίσεως Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ρθρο 1
Το κείμενο του άρθρου 3 παράγραφος 3, του κανονισμού (ΕΟΚ) αριθ. 1393/76 αντικαθίσταται από το εξής κείμενο:
«3. Ο κατάλογος των αρμοδίων αρχών που αναφέρεται στην παράγραφο 2 είναι εκείνος που δημοσιεύεται σε εφαρμογή του άρθρου 4 παράγραφος 3, του κανονισμού (ΕΟΚ) αριθ. 2115/76.»
ρθρο 2
Ο παρών κανονισμός αρχίζει να ισχύει την όγδοη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Έγινε στις Βρυξέλλες, στις 14 Ιουλίου 1978.

Labels: 3
2
17